© Varró Dániel, 2014, 2024
© Jelenkor Kiadó, Budapest, 2024
Minden jog fenntartva

Illusztráció és borítóterv © Maros Krisztina, 2014, 2024

Akinek a kedve dacos

mondókák apró lázadóknak

Szeszélyeskedő

Hétfőn hú, nagy az én haragom,

azt, aki bosszant, megharapom.

Kedden a kedvem pont közepes,

se jó, se rossz, mint a krumplileves.

Szerdán szépen szót fogadok,

intelligensen bólogatok.

Csütörtökönként úgy alakul,

hogy csínyeket csinálok csintalanul.

Pénteken egy pukkancs vagyok én,

dacosabb, mint a saját kisöcsém.

Szombaton szeppent vagyok és szende,

semmi komiszság nem jut eszembe.

Vasárnap aztán verekedek,

visítok, amíg berekedek,

vigadok duhajul, végtére

mi másra való a hétvége?

Menetelgető

Egy ütemre lép a láb,

itt jönnek a kislibák.

Szép, rendezett sorokba,

egymás mögött totyogva.

Elöl jön a vezérliba

narancssárga kamásliba.

Mögötte a többi, sima,

közönséges gyalogliba,

másodliba, hordárliba,

meg az egész kompánia.

Leghátul a kimustrált,

tartalékos libuskák.

Nem egyszerre lépő liba,

nem lesz részed nokedliba!

Jobbra át! Balra át!

Itt jönnek a kislibák.

Akinek a jele gomba

versek öntudatos óvodásoknak

Cipőfűzögető

Van egy nagybajuszu nyúl,

két bajsza közt csata dúl.

A két bajusz összeakad,

ettől aztán a nyuszinak

keresztbe áll a bajusza.

Mindjárt nem lesz keszekusza,

elsimítom remekül,

aztán jön a nyuszifül.

Két füle van a nyuszinak

(a nyusziknál ez a divat),

egy fül nem fül, két fül egy fül,

mindkét füle szépen hetykül.

Jaj de ügyes ez a nyúl!

Egyik füle lekonyul,

másik füle átöleli,

hopp, a helyét meg is leli,

van egy pici odu itt,

ő most ide bebujik.

Nagyon profi ez a nyúl,

mindkét füle lelapul,

a két pici füle lapos,

ez a nyuszi szülinapos,

meg kell húzni a fülét

(„élj sokáig, nyuszi, még!”),

mindkét fület, a laposat,

meghúzgálom alaposan.

Huzigál, huzigál,

futhat is a nyuszi már!

Húsvéti hiszegető

Te hiszel a húsvéti nyusziban?

Ez azért egy lényeges kérdés,

mert aki hisz benne, annak az üzletbe’

megveszi azt, amit kért, és

farkára állítva házhoz is szállítja,

legyen az póni vagy PS6,

hátán meg visz neked bonbont és csipszeket,

hogy legyen mit nassolj, ha éhes vagy.

Rengeteg tojás van nála egy kosárban

(meg persze jónéhány csokinyúl),

amit az orrhegyén visz ő – mert hol szegény? –,

és mérgesen makog, ha kiborul.

Beér a kertbe, és szuszogva körbenéz

felmérni, hol van jó dugihely,

és a tojásokat igyekszik máshova

tenni, mint tavaly, mert cukifej.

Fogja a kosárkát, és minden tojáskát

eldugdos egyenként külön.

S miközben molyol ott, szemtelen szunyogok

csipkedik orron meg fülön.

Szökdécsel vitézül, de azért kikészül,

főleg, ha nagyon sok csalán van.

Elsőre örül is, amikor egy ovis

nem házban él, hanem lakásban.

Csak jobb egy panelben, gondolja, amelyben

legfeljebb az erkély muskátlis.

De okoz egy kis gondot az, hogy a liftgombot

nem éri fel, bárhogy ugrál is.

Elmegy a végsőkig, hogyha kell, lépcsőzik,

hogy meglepjen minden kis gyereket,

bár nagyokat szusszanva cifrákat nyusszant, ha

célja a tizedik emelet.

A kezdeti lelkesedése a nyuszinak

bizony már épphogycsak pislákol,

mire az utolsó hiszékeny ovist is

kihúzza végül a listáról.

Unja a hajcihőt, felvesz egy nyúlcipőt,

hogy kínjait némileg csappantsa,

mivel a rengeteg lépcsőzés miatt már

eléggé fáj a kis tappancsa.

S mikor a húsvéti nyuszi a dús, réti

fűbe ér fáradtan, viszketve,

úgy érzi, annyira tán nem is nagy hiba,

hogy nem minden kisgyerek hisz benne.

Tartalom

Akinek a kedve dacos – illusztrált

Dacoskodó

Vadulgató

Szeszélyeskedő

Menetelgető

Kirándulgató

A kistesó

Baciluskergető

Bömbölgető

Felelgető

Barátkozó

Hercegnős limerikek

Lovagos limerikek

Parancsolgató

Öltöztethetetlenkedő

Szerepjátszogató

Öt jó autó

Hetvenkedő

Utazgató

Hol alszik a villamos?

Számoló

Türelem-visszaszámoló

Magyarázkodó

Hogy készül a palacsinta?

A dackorszak vége

Altató Misinek

Akinek a kedve dacos – szöveg

Dacoskodó

Vadulgató

Szeszélyeskedő

Menetelgető

Kirándulgató

A kistesó

Baciluskergető

Bömbölgető

Felelgető

Barátkozó

Hercegnős limerikek

Lovagos limerikek

Parancsolgató

Öltöztethetetlenkedő

Szerepjátszogató

Öt jó autó

Hetvenkedő

Utazgató

Hol alszik a villamos?

Számoló

Türelem-visszaszámoló

Magyarázkodó

Hogy készül a palacsinta?

A dackorszak vége

Altató Misinek

Akinek a jele gomba – illusztrált

Ovisjel-sorolgató

Kismotorozgató

Cipőfűzögető

Húsvéti hiszegető

Locsolgatók

Repetázgató

Kiszámoló

Apukaköszöntgető

Anyukám

Bezzeggyerek

Zöldséggyűlölgető

Halloweenezgető

Halloweeni villanella

Fogmosós felelgető

Kivételezgető

Csizmapucolgató

Mikuláslesegető

Mesélgető

Csendespihenőzgető

Farsangoló

Elköszöngető

Akinek a jele gomba – szöveg

Ovisjel-sorolgató

Kismotorozgató

Cipőfűzögető

Húsvéti hiszegető

Locsolgatók

Repetázgató

Kiszámoló

Apukaköszöntgető

Anyukám

Bezzeggyerek

Zöldséggyűlölgető

Halloweenezgető

Halloweeni villanella

Fogmosós felelgető

Kivételezgető

Csizmapucolgató

Mikuláslesegető

Mesélgető

Csendespihenőzgető

Farsangoló

Elköszöngető

A szerző a kötet megírásának idején
a Petőfi Irodalmi Múzeum
Térey János-ösztöndíjasa volt.

Felelős kiadó Nagy Boglárka
A Jelenkor Kiadó a Libri Könyvkiadó Kft. imprintje
Felelős szerkesztő Szenderák Bence
Műszaki szerkesztő Széplaki Gyöngyi

ISBN 978 963 518 201 5

jelenkor.libricsoport.hu

Elektronikus verzió:

eKönyv Magyarország Kft.
www.ekonyv.hu
Elektronikus könyv Nagy Lajos

Felhasznált betűtípusok
Open Sans – SIL Open Font License
Chewy – Apache License 2.0